पश्चिम एशिया के टकरावों को आम तौर पर पहचान की सियासत के चश्मों से देखा जाता है—मुसलमान बनाम यहूदी, सुन्नी बनाम शिया, अरब बनाम कुर्द, वगैरह-वगैरह. ये बातें भी जरूर अपनी भूमिका अदा करती हैं. हालांकि इज्राएल-सऊदी मेल-मिलाप इस इलाके में पहले से तय सांस्कृतिक या धार्मिक टकरावों के सिद्धांत को नकारता है और तस्दीक करता है कि यहां भी चीजें भूगोल, सत्ता की चाल के संतुलन और महाशक्ति मुल्कों की भूमिकाओं से तय होती हैं.